Бліжэй да апоўначы, калі ўжо ладна сцямнела, удзельнікі свята пабачылі фаер-шоу. Аляксей Александровіч, Аляксандра Ампілогава, Юлія Кравец і Насця Коўзель ужо больш за год займаюцца гэтым відам мастацтваў. Дасягнулі пэўных вынікаў, напрацавалі некаторы вопыт, якім дзеляцца з гледачамі. Вогненныя шары і маланкі лёталі па самых неверагодных траекторыях, уражваючы гледачоў, якія апладысментамі і воклічамі “Брава!” дзякавалі артыстам. Гэта падалося нават крыху сімвалічным — вогненнае шоу на свяце Сонца і Агню.